Na osnovu člana 51. Zakona o Javnom preduzeću Radio-televizija Bosansko-podrinjskog kantona Goražde („Službene novine Bosansko-podrinjskog kantona Goražde“ broj: 7/02, 8/09, 11/12, 13/12, 9/13 i 11/15), a u skladu sa članom 34. Statuta Javnog preduzeća Radio-televizija Bosansko-podrinjskog kantona Goražde, Nadzorni odbor Javnog preduzeća Radio-televizija Bosansko-podrinjskog kantona Goražde d.o.o. Goražde, na 1.radnoj sjednici, održanoj 14.07.2016. godine, **r a s p i s u j e**

**K O N K U R S**

**za odabir i imenovanje glavnog i odgovornog urednika Javnog preduzeća Radio-televizija Bosansko-podrinjskog kantona Goražde, d.o.o. Goražde.**

I

**Opis pozicije:**

Glavni i odgovorni urednik RTVBPK Goražda naročito obavlja slijedeće poslove:

* priprema programe i planove rada Radija i televizije, stara se i učestvuje u njihovom izvršenju,
* organizuje poslove i rad redakcija RTVBPK Goražda, priprema i uređuje vlastite emisije,
* organizuje stalno praćenje i analiziranje sadržaja radija i televizije,
* odgovara za vjerodostojnost programa, njegovo emitovanje i održavanje programske koncepcije,
* radi na analizi i izradi izvještaja o izvršenju programa RTVBPK Goražda i o tome obavještava direktora,
* vrši izradu programske šeme radija i televizije,
* stara se o učešću RTVBPK Goražda u zajedničkom programu RTV stanica i saradnji sa drugim RTV stanicama, organizacija kao i programska saradnje sa drugim radio stanicama,
* organizuje mrežu spoljnih saradnika RTVBPK Goražde,
* ocjenjuje i prati rad urednika redakcija i direktoru predlaže kaznene ili stimulativne mjere za zaposlenike u proizvodnji i realizaciji programa,
* ocjenjuje i prati rad stalnih i spoljnjih saradnika,
* učestvuje u radu Uredničkog vijeća RTVBPK Goražde,
* glavni i odgovorni urednik RTVBPK Goražde dužan je da ne dozvoli emitovanje onih sadržaja čije su poruke u suprotnosti sa društvenim normama, kodeksom za uređivanje televizijskog i radio programa donesenim od strane Regulatorne agencije za komunikacije /RAK/, kodeksom ostvarivanja programske, jezičke i ekonomsko-propagandne politike ili su u suprotnosti sa zajamčenim slobodama i pravima čovjeka i građanina, kao u slučajevima nepridržavanja usvojenih principa uređivačke politike,
* vrši i druge poslove koje mu stavi u nadležnost direktor RTVBPK Goražde, Nadzorni odbor RTVBPK Goražde i osnivač.

II

Odabir i imenovanje glavnog i odgovornog urednikaizvršit će Nadzorni odbor JP RTV BPK Goražde većinom glasova članova Nadzornog odbora na osnovu provedenog javnog konkursa .

III

Imenovanje glavnog i odgovornog urednikase vrši na razdoblje od četiri 4 /četiri/ godine uz mogućnost ponovnog izbora.

IV

**Uvjeti**

Kandidat je dužan ispunjavati slijedeće uvjete:

**a) Opći uvjeti:**

1. da je državljanin Bosne i Hercegovine,
2. da je osoba starija od 18 godina i mlađa od 70 godina na dan imenovanja,
3. da nije otpušten iz službe kao rezultat disciplinske mjere na bilo kojoj razini u Bosni i Hercegovini (bilo na razini države ili entiteta) u periodu od tri godine prije dana objavljivanja konkursa,
4. da se na njega ne odnosi član IX.1. Ustava Bosne i Hercegovine,
5. da nije osuđivan za krivično djelo i za privredni prijestup nespojivo sa dužnosti u upravi društva, 5 (pet) godina od dana pravosnažnosti presude, isključujući vrijeme zatvorske kazne, prije dana objavljivanja upražnjene pozicije,
6. da nije lice kojem je presudom suda zabranjeno obavljanje u nadležnosti dužnosti glavnog i odgovornog urednika,
7. da nije izabrani zvaničnik, nosilac izvršnih funkcija ili savjetnik izabranim zvaničnicima i nosiocima izvršenih funkcija u smislu člana 5. Zakona o sukobu interesa u institucijama vlasti Bosne i Hercegovine ,
8. da nije u funkciji u političkoj stranci u smislu člana 5. Zakona o ministarskim, vladinim i drugim imenovanjima F BiH,
9. da nije na bilo koji način povezan sa direktnim ili indirektnim konkurentom Društva, niti da ima direktni ili indirektni finansijski interes ( dokaz : ovjerena izjava kandidata),
   1. **Posebni uvjeti:**

- da posjeduje visoko stručnu spremu – VII stepen stručne spreme društvenog smjera ili visoko obrazovanje prvog, drugog ili trećeg ciklusa bolonjskog sistema studiranja, sa stečenom diplomom visokog obrazovanja – društvenog smjera,

- da ima 5 /pet/ godine radnog iskustva u novinarskoj struci,

- da se ističe organizacionim sposobnostima i stručnim znanjem iz novinarske djelatnosti ( provjerit će se putem intervjua),

Prilikom procjene kvalifikacije i iskustva svih kandidata uzet će se u obzir:

- sposobnost prepoznavanja, zastupanja i zaštite interesa društva,

- sposobnost za odgovorno obavljanje dužnosti glavnog i odgovornog urednika,

- izražena inicijativnost i neovisnost u radu i donošenju odluka,

- komunikacijske i organizacijske sposobnosti,

- znanje i sposobnost izrade planova i izvještaja, poznavanje ukupnog zakonodavstva na području

djelovanja društva,

- sposobnost upravljanja tehničkim i ljudskim resursima,

- ostvareni rezultati tokom dosadašnjeg rada,

- posebna stručna znanja i kvalifikacije.

V

Kandidati koji ispunjavaju opće i posebne uvjete bit će pozvani na intervju.

VI

Prijave kandidata treba da sadrže(original ili ovjerena kopija)**:**

1. kraća biografija, sa adresom i brojem telefona
2. fakultetska diploma
3. uvjerenje o državljanstvu (novi obrazac uvjerenja))
4. izvod iz matične knjige rođenih (novi obrazac izvoda)
5. uvjerenje o nekažnjavanju (ne starije od 3 mjeseca) izdato od MUP-a
6. uvjerenje da se protiv kandidata ne vodi krivični postupak (ne starije od 3 mjeseca) izdato od Općinskog i Kantonalnog suda
7. dokaz za tačke 3,4,5,6 – uvjerenje od suda ne starije od 3 mjeseca
8. dokaz za tačke 7,8,9 – potpisana izjava ovjerena od strane općinskog organa

VII

Javni konkurs će se objaviti u u sredstvima javnog informisanja Javnog preduzeća Radio-televizija Bosansko-podrinjskog kantona Goražde, d.o.o. Goražde, web stranici JP RTV BPK Goražde: [www.rtvbpk.com](http://www.rtvbpk.com), web stranici Vlade BPK, oglasnoj ploči JP RTVBPK Goražde, i jednom dnevnom listu. Konkurs ostaje otvoren 30 dana od dana objavljivanja u dnevnom listu.

VIII

Prijave sa traženim dokumentima dostaviti lično ili preporučeno na adresu NADZORNI ODBOR JP «RTV BPK Goražde» d.o.o. Goražde, ulica Zaima Imamovića br.2, sa naznakom

**«PRIJAVA NA K O N K U R S**

**ZA IZBOR I IMENOVANJE KANDIDATA ZA GLAVNOG I ODGOVORNOG UREDNIKA JP «RTV BPK GORAŽDE» d.o.o. GORAŽDE – NE OTVARAJ»**

Nepotpune i neblagovremene prijave neće se uzeti u razmatranje. Podnositelji prijava s kojima se ne stupi u kontakt u roku od tri (3) dana od zatvaranja konkursa, neće biti uzeti u razmatranje u daljnjem postupku imenovanja.

Preduzeće nije obavezno vraćati dokumentaciju dostavljenu uz prijavu.

*Nadzorni odbor JP RTV BBPK*

*Goražde PREDSJEDNIK NADZORNOG ODBORA*

*Broj: 20/16 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Goražde, 14. 07. 2016. godine mr.sci. Sead Tafro*